Ο **Διονύσης Τσακνής** (Καρδίτσα, 12 Οκτωβρίου 1954) είναι Έλληνας συνθέτης, στιχουργός και ερμηνευτής τραγουδιών. Από τις 26 Μαΐου 2015 μέχρι τις 4 Οκτωβρίου 2017 διετέλεσε πρόεδρος της ΕΡΤ.

Βιογραφία
---------

Ο Διονύσης Τσακνής το 2007
Γεννήθηκε στην Καρδίτσα στις 12 Οκτωβρίου του 1954, όπου και μεγάλωσε. Πήγε στην Αθήνα όπου σπούδασε οικονομικά και μουσική. Κατόπιν, για δύο χρόνια βρέθηκε και πάλι στην Καρδίτσα όπου δίδασκε θεωρητικά της μουσικής στο δημοτικό ωδείο της πόλης. Η πρώτη δουλειά που κυκλοφόρησε ήταν το 1982 με τίτλο *Η Μπαλάντα Του Ταξιδιώτη*. Το 1984 κέρδισε το Α' βραβείο θεατρικής μουσικής στο Διαγωνισμό Θεάτρου Ιθάκης και το Β' βραβείο στο Φεστιβάλ Τραγουδιού Θεσσαλονίκης. Το επόμενο έτος κυκλοφόρησε τον δεύτερο δίσκο του μαζί με τη Σοφία Βόσσου με τίτλο *Καλή Ακρόαση*. Στη συνέχεια ακολούθησαν οι δίσκοι *Τρίτο Μάτι* το 1987, *Φταίνε Τα Τραγούδια* το 1989 και *Φώτα Παρακαλώ* το 1990.

Συνολικά έχει εκδώσει 30 δίσκους και 2 CD single, έγραψε μουσική για πολλές θεατρικές παραστάσεις, τηλεοπτικές σειρές και κινηματογραφικές ταινίες. Το 1995 έκανε την πρώτη του απόπειρα στο χώρο του βιβλίου, εκδίδοντας ένα διήγημα με τίτλο *Υπό προθεσμία*. Επίσης, από εκείνη τη χρονιά συνεργάζεται ως αρθρογράφος στην εφημερίδα *Ελευθεροτυπία*. Ο Διονύσης Τσακνής έχει κερδίσει τρία βραβεία για τη μουσική του —δύο για το θέατρο και ένα για το τραγούδι—, ενώ έχει να επιδείξει πλήθος συνεργασιών με σημαντικούς συνθέτες και στιχουργούς. Ξεχωριστής σημασίας είναι η δωδεκάχρονη συνεργασία του με τον Λαυρέντη Μαχαιρίτσα. Συνεργάστηκε επίσης με τον Γιώργο Νταλάρα, τη Δήμητρα Γαλάνη, την Ελένη Τσαλιγοπούλου, τον Λάκη Λαζόπουλο, τον Βασίλη Παπακωνσταντίνου, τον Πάνο Κατσιμίχα, τον Ορφέα Περίδη, τον Σωκράτη Μάλαμα και άλλους. Συνεργάστηκε, επίσης, με τον Μίκη Θεοδωράκη, ο οποίος το 2000 του ανέθεσε τη μελοποίηση, εκ νέου, του έργο του *Ο ήλιος και ο χρόνος*. Στις αρχές του 2001 έθεσε σε κυκλοφορία το άλμπουμ με τίτλο *Παίζοντας Με Δυο Ορχήστρες*, το οποίο περιέχει ζωντανές ηχογραφήσεις έργων του Τσακνή από τη συναυλία που πραγματοποιήθηκε στο Μέγαρο Μουσικής Αθηνών.

Υπήρξε μέλος του ΔΣ της ΑΕΠΙ (Ελληνική Εταιρεία Προστασίας της Πνευματικής Ιδιοκτησίας), από όπου παραιτήθηκε, το 2014.

Το κόμμα του ΣΥΡΙΖΑ του πρότεινε την κάθοδό του στις αυτοδιοικητικές εκλογές 2010 για να διεκδικήσει τον Δήμο Αθηναίων, όμως απέρριψε την εν λόγω πρόταση, δηλώνοντας ότι στηρίζει τον υποψήφιο του ΚΚΕ, Νικόλαο Σοφιανό. Διετέλεσε πρόεδρος της ΕΡΤ από τις 26 Μαΐου 2015 μέχρι τις 4 Οκτωβρίου 2017, θέση από την οποία παραιτήθηκε με δημόσια δήλωσή του. Στις εκλογές του Μαΐου και του Ιουνίου 2023 τοποθετήθηκε στο ψηφοδέλτιο Επικρατείας του ΚΚΕ στη 14η θέση.

Δισκογραφία
-----------


|  |  |
| --- | --- |
| 
Προσωπικοί δίσκοι
* 1982 *Η Μπαλάντα του Ταξιδιώτη* (Ανεξάρτητη παραγωγή)
* 1986 *Καλή Ακρόαση* (LΙΝΟS)
* 1987 *Το Τρίτο Μάτι* (LΙΝΟS)
* 1989 *Φταίνε τα Τραγούδια* (Ακτή)
* 1990 *Φώτα Παρακαλώ* (Ακτή)
* 1991 *Αλήτης Καιρός* (Ακτή)
* 1992 *Ο Μπαλαμός* (Ακτή)
* 1993 *Ή Ταν ή Επί Τας* (Ακτή)
* 1994 *Το Φάντασμα από το Παρελθόν* (Ακτή)
* 1994 *Η Νύχτα θα το Πει* (live) (ΕΜΙ)
* 1995 *Το Τελευταίο Αντίο* (Ακτή)
* 1996 *Φτιάξε Καρδιά μου το Δικό σου Παραμύθι* (Ακτή)
* 1997 *The (X) Κλυνν Files Ανάποδα* (Ακτή)
* 1997 *Business στα Βαλκάνια* (Ακτή)
* 1998 *Χωρικά Ύδατα* (Ακτή)
* 1999 *Με την Πλάτη στον Τοίχο* (Ακτή)
* 2000 *Παίζοντας με Δυο Ορχήστρες*
* 2001 *Ένας Χειμώνας για Δύο*
* 2001 *Τα Τραγούδια Μου*
* 2002 *Αριστοφάνη Αχαρνής*
* 2002 *Γέφυρες*
* 2003 *Μια Ζωή Αλλού*
* 2004 *Χρειάζεται ένα Θαύμα Εδώ*
* 2006 *Γαλάζιο Φόρεμα*
* 2007 *Τι Γυρεύεις στον Ύπνο μου, Πατέρα* (LEGEND)
* 2008 ΙΠΠΗΣ
* 2009 Ματωμένος Γάμος
* 2009 Οι φίλοι μου είμαι εγώ
* 2010 "Εαυτούληδες"
* 2014 Ζέβρα πυτζάμα
* 2014 ΘΕΣΜΟΦΟΡΙΑΖΟΥΣΕΣ
* 2018 Bandiera Rossa

 | 
Συμμετοχές
* 1991 *Μαθήματα Πατριδογνωσίας* (Cyrca)
* 1993 *Κάτω απ' την Ακρόπολη* (RCA)
* 1997 *Τίποτα δεν Χαρίζεται* (Fontana)
* 1997 *Το Ξενοδοχείο* (Mercury)
* 1997 *Ψάξε στ' Όνειρο μας* (ΜΙΝΟS)
* 2001 *Δούρειος Ίππος*
* 2000 *Η συναυλία* (live) (ΕΜΙ)
* 2000 Apurimac, *Χωρίς σύνορα*
* 2000 *Vengo* (Original Soundtrack)(Warner Brothers Records)
* 2002 *Μάνος Λοΐζος-20 χρόνια μετά...*
* 2003 *Της Πόλης Ξωτικό* (ΕΜΙ)
* 2003 Βασίλης Παπακωνσταντίνου, *Εσείς, οι φίλοι μου κι εγώ* (ΕΜΙ)
* 2003 Απόστολος Μπουλασίκης, *Της πόλης ξωτικό*
* 2004 *Yasmin Levy: La Juderia - Naci en Alamo* (Dionysis Tsaknis/Gritos de Guerra)
* 2005 *Δες τι λαμπρό φεγγάρι* (Eros Music)
* 2005 Λαυρέντης Μαχαιρίτσας, *Αλκυονίδες Μέρες*
* 2006 Φίλιππος Πλιάτσικας, *Ταξιδεύοντας με Άλλο Ήχο*
* 2006 Γιάννης Χαρούλης, *Χειμωνανθός*
* 2006 Γιάννης Κούτρας, *Χωρίς Βαλίτσα και παλτό* (ΕΜΙ)
* 2011 Αλέξανδρος Ιακώβου - Γιώργος Α. Μιχαήλ *Κάτι καινούριο απ'τα παλιά...*

 |

Βιβλιογραφία
------------

* Υπό προθεσμία Λιβάνης 1996
* Απέναντι στο χρόνο, Θεσσαλονίκη, Ιανός, 2006

Παραπομπές
----------

1. ↑  Τσακνής, Διονύσης (1995). *Υπό προθεσμία*. Αθήνα: Νέα Σύνορα, Εκδόσεις Λιβάνη. ISBN 960-236-577-3.
2. ↑  «Ελληνική Εταιρεία Προστασίας της Πνευματικής Ιδιοκτησίας». Αρχειοθετήθηκε από το πρωτότυπο στις 22 Οκτωβρίου 2006. Ανακτήθηκε στις 22 Οκτωβρίου 2006.
3. ↑  «Διονύσης Τσακνής Γυρίζω την πλάτη μου στον Τσίπρα». *ΤΟ ΒΗΜΑ*. 22 Αυγούστου 2010. Ανακτήθηκε στις 7 Ιουνίου 2023.
4. ↑  Newsroom. «Παραίτηση Τσακνή από ΕΡΤ με αιχμές για κυβέρνηση και ΠΟΣΠΕΡΤ». *www.kathimerini.gr*. Ανακτήθηκε στις 29 Απριλίου 2023.
5. ↑  Group), Radiotileoptiki S. A. (OPEN Digital (10 Απριλίου 2023). «Εκλογές 2023: Με Ξηροτύρη και Τσακνή το ψηφοδέλτιο επικρατείας του ΚΚΕ - Όλες οι υποψηφιότητες». *ΕΘΝΟΣ*. Ανακτήθηκε στις 29 Απριλίου 2023.

Εξωτερικοί σύνδεσμοι
--------------------

* Επίσημη σελίδα στο Facebook
* Επίσημη σελίδα στο Instagram

 ΣΥΝΑΝΤΗΣΕΙΣ Διονύσης Τσακνής (Αρχείο ντοκιμαντέρ της ΕΡΤ)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* ISNI: 0000 0003 7277 6118
* MusicBrainz: c332cc78-5198-4451-be4f-868f040747db

 |

 |